জুনায়েদ সিদ্দিক (আমিরাতি ক্রিকেটার)
জুনায়েদ সিদ্দিক (উর্দু: جنید صدیق‎‎; জন্ম ৬ ডিসেম্বর ১৯৯২) পাকিস্তানের জন্মগ্রহণকারী একজন সংযুক্ত আরব আমিরাতের ক্রিকেটার। ২০১৯ এর অক্টোবরে, সংযুক্ত আরব আমিরাতে অনুষ্ঠিত ২০১৯ আইসিসি টি২০ বিশ্বকাপ বাছাইপর্ব প্রতিযোগিতার জন্য তাকে সংযুক্ত আরব আমিরাতের দলে সংযুক্ত করা হয়েছিল। ১৮ই অক্টোবর, ২০১৯ তারিখে তিনি ওমানের বিপক্ষে সংযুক্ত আরব আমিরাতের হয়ে টোয়েন্টি২০ আন্তর্জাতিক (টি২০আই) ক্রিকেটে অভিষেক করেছিলেন। ডিসেম্বর ২০১৯ সালে, তাকে ২০১৯ সংযুক্ত আরব আমিরাত ত্রি-দেশীয় সিরিজের জন্য একদিনের আন্তর্জাতিক (ওডিআই) স্কোয়াডে অন্তর্ভুক্ত করা হয়েছিল। তিনি ৮ ডিসেম্বর ২০১৯ তারিখে মার্কিন যুক্তরাষ্ট্রের বিপক্ষে সংযুক্ত আরব আমিরাতের হয়ে ওডিআই ক্রিকেটে অভিষেক করেন। ২০২০ সালের জানুয়ারিতে ওমানে অনুষ্ঠিত ২০২০ ওমান ত্রি-দেশীয় সিরিজে দলীয় স্কোয়াডে তার নাম অন্তর্ভুক্ত ছিল।